ग्वालियर और चंबल क्षेत्र में पुलिस-प्रशासन पूरी तरह सतर्क है। इन इलाकों में 2 अप्रैल के बंद के दौरान हिंसा हुई थी, जिसमें सात लोगों की मौत हो गई थी। इस बार पुलिस और प्रशासन पूरी तरह सतर्क और सख्त है। भिंड में अाज दिन भर के लिए कर्फ्यू लगा है। भिंड जिले के मेहगांव में सुबह आठ बजे से ही कर्फ्यू लगा दिया गया है। जिले के स्कूल-कॉलेज, बैंक, सरकारी कार्यालय बंद हैं। जिले में इंटरनेट सेवाएं कल रात से 48 घंटे के लिए बंद कर दी गई हैं। सुरक्षा के मद्देनजर संवेदनशील इलाकों में अतिरिक्त पुलिस बल तैनात किया गया है।